Kirsti Jõesalu

Kirsti Jõesalu (sündinud 10. juuni 1976) on eesti etnoloog. 

Haridus
Tema 2017. aastal Tartu Ülikoolis etnoloogia erialal kaitstud doktoritöö „Mäletamise dünaamika ja pinged nõukogudejärgses mälukultuuris: hilise nõukogude aja tähenduse loomine Eestis”, milles uuris hilise sotsialismi tähenduse kujunemist ja dünaamikat Eestis 1990.–2000. aastateni, pälvis 2017. aastal üliõpilaste teadustööde riikliku konkursi peapreemia.

Töö ja erialaga seotud tegevus
Ta on Tartu Ülikooli etnoloogiaosakonna teadur. Tema peamised uurimisteemad on nõukogudejärgne mälukultuur, avaliku ja privaatse suhe mäletamises, nõukogude argielu, suuline ajalugu ja muuseumid kui mälupaigad. Ta on Kultuuriministeeriumi muuseumide tegevtoetuse komisjoni liige ning on osalenud mitme Eesti Ajaloomuuseumi näituse koostamisel (püsinäitus „Minu vaba riik“, ajutised näitused "Lapsed ja sõda", "Riik malelaual. Saksa okupatsioon Eestis 1941–1944").https://www.etis.ee/CV/Kirsti_J%C3%B5esalu/est 

Tartu Ülikoolis peab loenguid argielu uurimisest, Euroopa etnoloogiast, sotsiaalsest mälust ja biograafilisest meetodist. 

Tunnustus
2025 Tartu Ülikooli aumärk

Viited

Kategooria:Eesti etnoloogid
Kategooria:Tartu Ülikooli õppejõud
Kategooria:Tartu Ülikooli filosoofiateaduskonna vilistlased
Kategooria:Sündinud 1976